

**แผนการจัดการเรียนรู้ที่ ๔**

**หน่วยการเรียนรู้ที่** ๒ พูดให้เป็นจับประเด็นให้ได้ **เรื่อง** การพูดรายงานจากการศึกษาค้นคว้า

**วิชา** ภาษาไทย **ชื่อรายวิชา** ภาษาไทย ท ๒๒๑๐๑  **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๒ **ภาคเรียนที่** ๑ **ปีการศึกษา** ๒๕๕๙ **เวลา**  ๓ ชั่วโมง **ผู้สอน**  นางสาวชไมพร ไชโย **อาจารย์พี่เลี้ยง** อ.ภาคภูมิ คล้ายทอง

**มาตรฐานการเรียนรู้**

มาตรฐาน ท ๓.๑ สามารถเลือกฟังและดูอย่างมีวิจารณญาณ และพูดแสดงความรู้ ความคิด และความรู้สึกในโอกาสต่างๆ อย่างมีวิจารณญาณและสร้างสรรค์

**ตัวชี้วัด**

ท ๒.๑ ม.๒/๕ พูดรายงานเรื่องหรือประเด็นที่ศึกษาค้นคว้าจากการฟัง การพูด และการสนทนา

ท ๓.๑ ม.๒/๖ มีมารยาทในการฟัง การดู และการพูด

**จุดประสงค์การเรียนรู้**

1. นักเรียนสามารถบอกหลักการพูดรายงานการศึกษาค้นคว้าได้
2. นักเรียนสามารถพูดรายงานการศึกษาค้นคว้าได้ถูกต้อง
3. นักเรียนมีมารยาทในการพูด

**สาระสำคัญ**  การพูดรายงานการศึกษาค้นคว้า เป็นการพูดทางวิชาการ ผู้พูดต้องปฏิบัติตามหลักการพูดรายงานการศึกษาค้นคว้าและพูดตามรูปแบบ โดยบอกรายละเอียดต่างๆ ของเรื่องให้ครบถ้วน เพื่อให้การพูดรายงานนั้นมีประสิทธิภาพ อีกทั้งยังทำให้ผู้ฟังได้รับความรู้ครบถ้วน และสามารถนำความรู้ไปใช้เพื่อพัฒนาตนเอง สังคม และประเทศชาติต่อไป

**สาระการเรียนรู้**

๑. ความหมายของการพูดรายงานการศึกษาค้นคว้า

๒. หลักการพูดรายงานการศึกษาค้นคว้า

๓. รูปแบบของการพูดรายงานการศึกษาค้นคว้า

๔. มารยาทในการพูด

**คุณลักษณะอันพึงประสงค์** ๑. มีวินัย **สมรรถนะสำคัญ** ๑. ความสามารถในการสื่อสาร

**กิจกรรมการเรียนรู้ (ชั่วโมงที่ ๑-๒)** กิจกรรมนำเข้าสู่บทเรียน

๑. ครูตั้งคำถาม เพื่อทบทวนความรู้เดิมของนักเรียนใน เรื่อง การพูดรายงานการศึกษาค้นคว้า

โดยตั้งคำถามว่า “ถ้าหากนักเรียนได้รับมอบหมายให้ออกมาพูดรายงานการศึกษาค้นคว้าหน้าชั้นเรียน นักเรียนจะมีวิธีการพูดอย่างไร”

๒. ครูขออาสามาสมัครนักเรียน จำนวน ๒ คน ประกอบด้วย นักเรียนหญิง ๑ คน และนักเรียนชาย ๑ คนออกมาพูดสาธิตให้เพื่อนฟังหน้าชั้นเรียน

๓. ครูตั้งคำถาม เพื่อให้นักเรียนช่วยกันคิดวิเคราะห์ความถูกต้องของการพูดรายงานการศึกษาค้นคว้า โดยตั้งคำถามว่า

“นักเรียนคิดว่าที่เพื่อนทั้ง ๒ คน ออกมาพูดเมื่อสักครู่นี้นั้น เป็นการพูดที่ถูกต้องตามหลักการพูดรายงานการศึกษาค้นคว้าหรือไม่ เพราะเหตุใด” แล้วครูอธิบายเพิ่มเติม

กิจกรรมพัฒนาผู้เรียน ๔. นักเรียนฟังการบรรยายเนื้อหา เรื่อง การพูดรายงานการศึกษาค้นคว้า จากครูโดยใช้สื่อ Powerpoint ซึ่งประกอบด้วยหัวข้อ ดังต่อไปนี้

๑) ความหมายของการพูดรายงานการศึกษาค้นคว้า

๒) หลักการพูดรายงานการศึกษาค้นคว้า

๓) รูปแบบของการพูดรายงานการศึกษาค้นคว้า

๔) มารยาทในการพูดรายงานการศึกษาค้นคว้า

๕. ครูจับสลากหมายเลขกลุ่มของนักเรียน ให้ออกมานำเสนอรายงานการศึกษาค้นคว้า เรื่อง งานช่างศิลป์ของกรุงเทพมหานคร ๖. นักเรียนแต่ละกลุ่มออกมานำเสนอรายงานการศึกษาค้นคว้า เรื่อง งานช่างศิลป์ของกรุงเทพมหานคร

กิจกรรมรวบยอด

๗. ครูสุ่มนักเรียนออกมาพูดสรุปความรู้ที่ได้จากการเรียน เรื่อง การพูดรายงานการศึกษาค้นคว้า และการนำเสนอรายงานการศึกษาค้นคว้าของกลุ่มเพื่อนๆ

**(ชั่วโมงที่ ๓)** กิจกรรมนำเข้าสู่บทเรียน

๑. ครูทบทวนความรู้เดิมของนักเรียน เรื่อง การพูดรายงานการศึกษาค้นคว้า จากการเรียนคาบเรียนที่แล้ว

กิจกรรมพัฒนาผู้เรียน

๒. ครูจับสลากหมายเลขกลุ่มของนักเรียนที่ยังไม่ได้นำเสนอรายงานการศึกษาค้นคว้าเรื่อง งานช่างศิลป์ของกรุงเทพมหานครในคาบเรียนที่แล้ว

๓. นักเรียนแต่ละกลุ่มออกมานำเสนอรายงานการศึกษาค้นคว้า เรื่อง งานช่างศิลป์ของกรุงเทพมหานคร จนครบทุกกลุ่ม

๔. ครูให้นักเรียนแต่ละคนคัดเลือกกลุ่มที่นำเสนอรายงานการศึกษาค้นคว้าที่ตนเองชื่นชอบมากที่สุด คนละ ๑ กลุ่ม กลุ่มที่ได้รับการคัดเลือกมากที่สุดจะได้รับรางวัลจากครู

กิจกรรมรวบยอด

๕. ครูสุ่มนักเรียนออกมาพูดสรุปความรู้ที่ได้จากการเรียน เรื่อง การพูดรายงานการศึกษาค้นคว้า และการนำเสนอรายงานการศึกษาค้นคว้าของกลุ่มเพื่อนๆ

**สื่อการเรียนรู้**

1. Powerpoint เรื่อง การพูดรายงานการศึกษาค้นคว้า

**แหล่งการเรียนรู้**  ๑. ห้องสมุดโรงเรียนสาธิตมหาวิทยาลัยราชภัฏสวนสุนันทา (ฝ่ายมัธยม) ๒. ห้องสมุดมหาวิทยาลัยราชภัฏสวนสุนันทา

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ**  การพูดรายงานการศึกษาค้นคว้า เป็นการพูดทางวิชาการ ผู้พูดต้องปฏิบัติตามหลักการพูดรายงานการศึกษาค้นคว้าและพูดตามรูปแบบ โดยบอกรายละเอียดต่างๆ ของเรื่องให้ครบถ้วน | คะแนนจากการพูดรายงานจากการศึกษาค้นคว้า | แบบประเมินการพูดรายงานจากการศึกษาค้นคว้า | ร้อยละ ๖๐ ผ่านเกณฑ์ |
| **ตัวชี้วัด**   * ท ๒.๑ ม.๒/๕ พูดรายงานเรื่องหรือประเด็นที่ศึกษาค้นคว้าจากการฟัง การพูด และการสนทนา * ท ๓.๑ ม.๒/๖ มีมารยาทในการฟัง การดู และการพูด | คะแนนจากการพูดรายงานจากการศึกษาค้นคว้า | แบบประเมินการพูดรายงานจากการศึกษาค้นคว้า | ร้อยละ ๖๐ ผ่านเกณฑ์ |
| **คุณลักษณะอันพึงประสงค์** ๑. มีวินัย | คะแนนจากการพูดรายงานจากการศึกษาค้นคว้า | แบบประเมินการพูดรายงานจากการศึกษาค้นคว้า | ร้อยละ ๖๐ ผ่านเกณฑ์ |
| **สมรรถนะ**  ๑. ความสามารถในการสื่อสาร | คะแนนจากการพูดรายงานจากการศึกษาค้นคว้า | แบบประเมินการพูดรายงานจากการศึกษาค้นคว้า | ร้อยละ ๖๐ ผ่านเกณฑ์ |

ลงชื่อ..................................................ผู้สอน ลงชื่อ......................................................ผู้สอน

(นางสาวชไมพร ไชโย) ( นายภาคภูมิ คล้ายทอง)

นักศึกษาฝึกประสบการณ์วิชาชีพ อาจารย์พี่เลี้ยง

**บันทึกหลังสอน**

**๑. ผลการสอน**

**๒. ปัญหาและอุปสรรค**

**๓. ข้อเสนอแนะ**

ลงชื่อ...................................................ผู้สอน

(นางสาวชไมพร ไชโย)

**ความเห็นของหัวหน้ากลุ่มสาระการเรียนรู้วิชาภาษาไทย**

.........................................................................................................

ลงชื่อ................................................................

(อาจารย์ ดร.บัวลักษณ์ นาคทรงแก้ว)

หัวหน้ากลุ่มสาระการเรียนรู้วิชาภาษาไทย

**ความเห็นของรองผู้อำนวยการโรงเรียนฝ่ายวิชาการ**

...........................................................................................................

ลงชื่อ................................................................

(อาจารย์พรสิรินทร์ หาเรือนทรง)

รองผู้อำนวยการฝ่ายวิชาการ

**เกณฑ์การประเมินเรื่อง การพูดรายงานการศึกษาค้นคว้า**

|  |  |  |  |  |
| --- | --- | --- | --- | --- |
| **องค์ประกอบที่ประเมิน** | **ระดับคุณภาพของผลงานหรือการปฏิบัติ** | | | |
| **๔ = ดีมาก** | **๓ = ดี** | **๒ = พอใช้** | **๑ = ปรับปรุง** |
| **รูปแบบของ**  **การพูดรายงาน** | พูดทักทายผู้ชมใน  ชั้นเรียน มีการกล่าวแนะนำตนเอง คณะผู้ร่วมงานทุกคน  บอกชื่อเรื่องที่รายงาน บอกที่มา วิธีการดำเนินการศึกษาค้นคว้า บอกชื่อบุคคลหรือสถาน  ที่ที่ให้ข้อมูล บอกเนื้อหา  ที่ศึกษาค้นคว้าโดยเรียงลำดับความสำคัญ และมีสื่อ  ประกอบการนำเสนอ ตลอดจนมีการสรุปผลการศึกษาค้นคว้า | พูดทักทายผู้ชมใน  ชั้นเรียน มีการกล่าวแนะนำตนเอง คณะผู้ร่วมงานทุกคน และมีสื่อประกอบการนำเสนอ  แต่ไม่ได้บอกชื่อเรื่องที่รายงาน ที่มา วิธีการดำเนินการศึกษาค้นคว้า ชื่อบุคคลหรือสถาน  ที่ที่ให้ข้อมูล เนื้อหา  ที่ศึกษาค้นคว้าโดยเรียงลำดับความสำคัญ และการสรุปผลการศึกษาค้นคว้า  จำนวน ๑ องค์ประกอบ | พูดทักทายผู้ชมใน  ชั้นเรียน มีการกล่าวแนะนำตนเอง คณะผู้ร่วมงานทุกคน และมีสื่อประกอบการนำเสนอ  แต่ไม่ได้บอกชื่อเรื่องที่รายงาน ที่มา วิธีการดำเนินการศึกษาค้นคว้า ชื่อบุคคลหรือสถาน  ที่ที่ให้ข้อมูล เนื้อหา  ที่ศึกษาค้นคว้าโดยเรียงลำดับความสำคัญ และการสรุปผลการศึกษาค้นคว้า  จำนวน ๒ องค์ประกอบ | ไม่พูดทักทายผู้ชมใน  ชั้นเรียน แต่มีการกล่าวแนะนำตนเอง คณะผู้ร่วมงานทุกคน และมีสื่อประกอบการนำเสนอ  อีกทั้งไม่ได้บอกชื่อเรื่องที่รายงาน ที่มา วิธีการดำเนินการศึกษาค้นคว้า ชื่อบุคคลหรือสถาน  ที่ที่ให้ข้อมูล เนื้อหา  ที่ศึกษาค้นคว้าโดยเรียงลำดับความสำคัญ และการสรุปผลการศึกษาค้นคว้า  จำนวน ๓ องค์ประกอบ  ขึ้นไป |
| **ภาษา** | ใช้ภาษาทางการ  เข้าใจง่าย ไม่พูดวกวน  ทำให้ผู้ฟังเกิดความสับสน | ใช้ภาษาทางการ  แต่พูดวกวน ทำให้ผู้ฟัง  เกิดความสับสน | ใช้ทั้งภาษาทางการและ  ภาษาพูด ทำให้ผู้ฟัง  เกิดความสับสน | ใช้ภาษาพูด และพูดวกวน  ทำให้ผู้ฟังเกิดความสับสน |
| **การแต่งกาย** | สมาชิกในกลุ่มแต่งกายสุภาพเรียบร้อยทุกคน | สมาชิกในกลุ่มแต่งกาย ไม่สุภาพเรียบร้อย  จำนวน ๑ คน | สมาชิกในกลุ่มแต่งกาย ไม่สุภาพเรียบร้อย  จำนวน ๒ คน | สมาชิกในกลุ่มแต่งกาย ไม่สุภาพเรียบร้อย  ตั้งแต่ ๓ คน |
| **มารยาท**  **ในการพูด** | พูดด้วยใบหน้ายิ้มแย้มแจ่มใส มีความมั่นใจในตนเอง และยืนตัวตรง | พูดด้วยใบหน้ายิ้มแย้มแจ่มใส มีความมั่นใจในตนเอง แต่เอามือล้วงกระเป๋าเสื้อหรือกางเกง | พูดด้วยใบหน้ายิ้มแย้มแจ่มใส ยืนตัวตรง แต่ขาดความมั่นใจในตนเอง | ใบหน้าไม่ยิ้มแย้มแจ่มใส ขาดความมั่นใจในตนเอง และเอามือล้วงกระเป๋าเสื้อหรือกางเกง |

**เกณฑ์การประเมินผ่าน**

|  |  |  |
| --- | --- | --- |
| **คะแนน** | **คุณภาพ** | **ผลประเมิน** |
| ๑๑ – ๑๒ | ดีมาก | ผ่าน |
| ๘ – ๑๐ | ดี | ผ่าน |
| ๖ – ๗ | พอใช้ | ผ่าน |
| ๔ – ๕ | ปรับปรุง | ไม่ผ่าน |